Na temelju članka 160. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 - pročišćeni tekst i 16/22), članka 33. stavka 4. i članka 45. stavka 1. Odluke o komunalnom redu (Službeni glasnik Grada Zagreba 14/19, 24/19, 22/20 i 16/22), gradonačelnik Grada Zagreba, \_\_\_\_\_\_\_\_\_\_ 2022., donosi

**PRAVILNIK**

**izmjenama i dopuni Pravilnika**

**o načinu i uvjetima za postavljanje kioska, pokretnih naprava**

**i privremenih građevina**

**Članak 1.**

U Pravilniku o načinu i uvjetima za postavljanje kioska, pokretnih naprava i privremenih građevina (Službeni glasnik Grada Zagreba 27/21) u članku 8. alineja 7. mijenja se i glasi:

„- lunaparkovi, naprave za igru i zabavu (trampolini i drugo) koji se mogu postavljati na površinama javne namjene kojima upravlja Grad Zagreb, na lokacijama: Gajnice - Park 101. brigade Hrvatske vojske, Dubrava - križanje Dankovečke i Koledinečke ulice, Prisavlje - kod Chromosova igrališta, Sesvete - Ulica Otona Ivekovića (pored srednje škole), Malešnica - Ulica Ivane Brlić-Mažuranić - Hrnetićka ulica, Novi Zagreb - Vatikanska ulica, a trampolini se mogu postavljati i na Prisavlju kod Boćarskog doma“

**Članak 2.**

U članku 10. stavku 2. alineji 2.

riječi: „na parkirališnim mjestima“ zamjenjuju se riječima: „na najviše tri parkirališna mjesta“.

**Članak 3.**

U članku 23. iza stavka 4. dodaje se stavak 5. koji glasi:

„Iznimno od stavka 4. ovoga članka, u zoni Gornjeg grada koja obuhvaća područje omeđeno Strossmayerovim šetalištem, Ulicom Pavla Radića, Ilirskim trgom, Demetrovom ulicom i Mesničkom ulicom, uključujući i Vrazovo šetalište, otvorena terasa može se postaviti na parkiralište ili kolnik uz postavljanje ograde u skladu sa stavkom 2. ovog članka tako da onemogućava direktan prolaz pješaka/ korisnika otvorene terase na kolnik uz prethodno mišljenje gradskoga upravnog tijela nadležnog za uređenje javnih gradskih prostora i suglasnost gradskoga upravnog tijela nadležnog za promet.“

**Članak 4.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**GRADONAČELNIK GRADA ZAGREBA**

**Tomislav Tomašević, mag. pol.**